ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்தியாவிற்கும் நார்வேவிற்கும் இடையே ஊடுருவல் அல்லாத புவியியல் ஆய்வு மற்றும் விசாரணைக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவிற்கும் நார்வேவிற்கும் இடையே ஊடுருவல் அல்லாத புவியியல் ஆய்வு மற்றும் விசாரணைக்கான புரிந்துணர்வு ஒப்பந்தத்திற்கு, நிகழ்விற்கு பிந்தையை ஒப்புதலை பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் வழங்கியுள்ளது. இந்த ஒப்பந்தம் 2018-ஆம் ஆண்டு செப்டம்பர் மாதம் 6-ம்தேதி அன்று கையெழுத்தானது.Top of Form
பயன்பாடு
இந்த புரிந்துணர்வு ஒப்பந்தம் தேசிய நெடுஞ்சாலை மற்றும் உள்கட்டமைப்பு வளர்ச்சிக் கழகத்திற்கும், நார்வேயின் புவி தொழில்நுட்ப நிறுவனத்திற்கும் இடையேயான ஒத்துழைப்புக்கு வகை செய்கிறது. நாட்டில் உள்ள சாலை உள்கட்டமைப்புத் திட்டங்களின் மேம்பாட்டு, குறிப்பாக வடகிழக்குப் பகுதிக்கும், பரஸ்பரம் ஒப்புக்கொள்ளப்பட்ட முற்போக்கான நடைமுறைகளின் வளர்ச்சிக்குமான செயல்முறைக்கும் வழி வகுப்பதே இந்த புரிந்துணர்வு ஒப்பந்தத்தின் நோக்கமாகும். இந்த ஊடுருவலற்ற புவியியல் ஆய்வு முறை முதல் முறையாக இந்தியாவில் பயன்படுத்தப்படுகிறது. நார்வே புவியியல் தொழில்நுட்ப நிறுவனம் உள்பட உலக அளவில் சில நிறுவனங்கள் / அமைப்புகள் மட்டுமே இந்த தொழில் நுட்பத்தை வழங்குகின்றன.
நார்வே புவியியல் தொழில்நுட்ப நிறுவனத்துடனான புரிந்துணர்வு ஒப்பந்தம், உத்தி சார்ந்த சுரங்கப்பாதைகளை அமைப்பதற்கு தற்போது செயல்பாட்டில் உள்ள திட்டங்களைப் பொறுத்தவரை விரிவான திட்ட அறிக்கைகளைத் தயாரிப்பதற்கு உதவும்.
------
(Visitor Counter : 129
நுகர்வோர் நலன், உணவு மற்றும் பொது விநியோகம் அமைச்சகம்
உள்நாட்டு திறந்த சந்தை விற்பனை திட்டத்தின் கீழ் 13 மின் ஏலங்களில் 18.09 லட்சம் மெட்ரிக் டன் கோதுமையை மத்திய அரசு விற்பனை செய்துள்ளது
கோதுமை மற்றும் ஆட்டாவின் சில்லறை விலையைக் கட்டுப்படுத்தும் சந்தை தலையீட்டிற்கான மத்திய அரசு திட்டத்தின் ஒரு பகுதியாக, உள்நாட்டு திறந்த சந்தை விற்பனைத் திட்டத்தின் கீழ் கோதுமையை வாராந்திர இ-ஏலம் மூலம் குவிண்டால் ஒன்றுக்கு ரூ.2125/- என்ற இருப்பு விலையில் இந்திய உணவுக் கழகம்  விற்பனை செய்கிறது.
நாடு முழுவதும் ஒவ்வொரு வாராந்திர ஏலத்திலும் 480-க்கும் அதிகமான கிடங்குகளில் இருந்து 2.00 லட்சம் மெட்ரிக் டன் கோதுமை விற்பனை செய்யப்பட்டு வருகிறது. 2023-24 ஆம் ஆண்டில், 21.09.2023 வரை மொத்தம் 13 மின்னணு ஏலங்கள் நடத்தப்பட்டு, 18.09 லட்சம் மெட்ரிக் டன் கோதுமை விற்பனை செய்யப்பட்டுள்ளது.
ஆகஸ்ட் 23-ம் தேதி கோதுமையின் சராசரி விற்பனை விலை ரூ.2254.71 ஆக இருந்தது, இது 20.09.23 தேதியிட்ட மின் ஏலத்தில் குவிண்டாலுக்கு ரூ.2163.47-ஆக குறைந்துள்ளது. கோதுமையின் சராசரி விற்பனை விலை குறைந்து வருவது, வெளிச்சந்தையில் கோதுமையின் சந்தை விலை குறைந்துள்ளதையே காட்டுகிறது.
பாதுகாப்பு அமைச்சகம்
இந்திய இந்திய விமானப்படையின் ஆன்லைன் தேர்வுக்கான இணையதளத்தை பாதுகாப்புத்துறை இணையமைச்சர் தொடங்கி வைத்தார்
தில்லியிலுள்ள இந்திய விமானப்படையின் தலைமை அலுவலகத்தில் 11.12.2017 அன்று நடைபெற்ற நிகழ்ச்சியில் இந்திய விமானப்படையின் ஆன்லைன் தேர்வுக்கான இணையதளத்தை பாதுகாப்புத்துறை இணையமைச்சர் திரு. சுபாஷ் பாம்ரே தொடங்கி வைத்தார். அந்த நிகழ்ச்சியில் பேசிய அவர், இந்தியப் பிரதமரின் டிஜிட்டல் இந்தியா திட்டம் குறித்த எண்ணங்களுக்கு செயல்வடிவம் கொடுப்பதில் இந்திய விமானப்படை ஆற்றி வரும் பங்களிப்புக்காக பாராட்டுக்களைத் தெரிவித்துக் கொண்டார். சி-டாக் எனப்படும் உயர்கணினி மேம்பாட்டு மையத்துடன் இணைந்து ஆன்லைன் தேர்வு வசதியை உருவாக்கியதற்காகவும், அதன் மூலம் இந்திய அரசின் ‘இந்தியாவில் தயாரிப்போம்’, ‘இந்தியாவில் வடிவமைப்போம்’ கொள்கைகளைப் பின்பற்றுவதற்காகவும் இந்திய விமானப்படைக்கு அவர் பாராட்டுக்களையும், வாழ்த்துக்களையும் தெரிவித்துக்கொண்டார்.
இந்தியாவின் முப்படைகளில், அதிகாரிகள் மற்றும் வான்படை வீரர்களை தேர்வு செய்வதற்கான தகவல் தொழிநுட்பம் சார்ந்த ஆன்லைன் தேர்வு முறையை முதன்முதலில் அறிமுகம் செய்திருப்பது இந்திய விமானப்படைதான் என்பது குறிப்பிடத்தக்கதாகும்.
இந்திய விமானப்படைக்கு அதிகாரிகள் மற்றும் படைவீரர்களைத் தேர்வு செய்வதற்கான தகுதியறியும் கட்டமைப்பை வலுப்படுத்துவதற்கான தொடர்ந்து புதிய முயற்சிகள் மேற்கொள்ளப்பட்டு வருகின்றன.
இந்த கட்டமைப்பை மேம்படுத்துவதற்காகவும், இதனை தேர்வு எழுதுவோருக்கு வசதியானதாக மாற்றவும், அதேநேரத்தில் அமைப்புசார் திறனை அதிகரிப்பதற்காகவும் இந்திய அரசு நிறுவனமான உயர்கணினி மேம்பாட்டு மையத்துடன் கடந்த 31.10.2017 அன்று ஒப்பந்தம் கையெழுத்திடப்பட்டது. வரும் ஜனவரி மாதம் அதிகாரிகள் நிலையிலான விமானப்படை பொது சேர்க்கைத் தேர்வு , படைவீரர் நிலையிலான காலமுறை ஆள்தேர்வு  ஆகியவற்றுடன் இந்த ஆன்லைன் தேர்வு முறை தொடங்கும்.
இந்த புதிய முறைப்படி நாடு முழுவதும் 760 தேர்வு மையங்கள் அமைக்கப்படும். அதனால் இந்த தேர்வுகளை எழுதுவதற்காக விண்ணப்பதாரர்கள் தங்களின் இருப்பிடத்திலிருந்து பயணம் செய்ய வேண்டிய தொலைவு கணிசமாகக் குறையும். ஒவ்வொரு ஆறு மாதத்திற்கும் ஏர்மென் எனப்படும் விமானப்படை வீரர் தேர்வில் 4 லட்சம் பேரும், விமானப்படை அதிகாரிகள் தேர்வில் 2 லட்சம் பேரும் பங்கேற்க ஆன்லைன் தேர்வு முறை வகை செய்யும்.
(Visitor Counter : 104
பிரதமர் அலுவலகம்
லட்சத்தீவில் 'ஊட்டச்சத்து தோட்ட திட்டத்துக்கு ' பிரதமர் பாராட்டு
லட்சத்தீவில் 'ஊட்டச்சத்து தோட்ட திட்டத்தை' பிரதமர் திரு நரேந்திர மோடி பாராட்டியுள்ளார். லட்சத்தீவு மக்கள் புதிய விஷயங்களைக் கற்றுக்கொள்வதற்கும் ஏற்றுக்கொள்வதற்கும் எவ்வளவு ஆர்வமாக இருக்கிறார்கள் என்பதை இந்த முயற்சி காட்டுகிறது என்று திரு மோடி கூறியுள்ளார்.
இந்தியாவின் தற்சார்பு என்னும் வளர்ச்சி நோக்கத்தின் பயனாக இந்தத் திட்டம் தொடங்கப்பட்டது. இதில், 1000 விவசாயிகளுக்கு காய்கறி விதைகள் வழங்கப்பட்டன.
மேலும், லட்சத்தீவில், கொல்லைப்புறக் கோழி வளர்ப்புத் திட்டத்தின் கீழ் ரூ.600க்கு குறைவான வருமானம் கொண்ட குடும்பங்களைச் சேர்ந்த பெண்களுக்கு 7000 நாட்டுக் கோழிகள் வழங்கப்பட்டன.
லட்சத்தீவு ஆளுநரின் ட்வீட்டுக்கு பதிலளிக்கும் வகையில், பிரதமர் கூறியிருப்பதாவது;
"பாராட்டத்தக்க முயற்சி, சிறந்த முடிவு! இந்த முயற்சி லட்சத்தீவு மக்கள் புதிய விஷயங்களைக் கற்றுக்கொள்வதற்கும் ஏற்றுக்கொள்வதற்கும் எவ்வளவு ஆர்வமாக இருக்கிறார்கள் என்பதைக் காட்டுகிறது’’.
சுற்றுச்சூழல் மற்றும் வனத்துறை அமைச்சகம்
நீடித்த வளர்ச்சிக்கு வழிவகைகளை கண்டறிவதற்கான ஜெர்மன் தூதுக்குழுவை திரு பூபேந்தர் யாதவ் சந்தித்தார்
ஜெர்மன் - இந்திய நாடாளுமன்ற குழுவுக்கான ஜெர்மன் பிரதிநிதிகள் திரு ரால்ஃப் பிரின்காஸ் தலைமையிலும், மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் தலைமையிலான இந்தியக் குழு இடையே இருதரப்பு கூட்டம் புதுதில்லியில் இன்று நடைபெற்றது.
இக் கூட்டத்தில் பேசிய திரு யாதவ், சுழற்சிப் பொருளாதாரம், ஒரு முறை பயன்படுத்தும் பிளாஸ்டிக், வன மேலாண்மை, பருவநிலை மீட்சி உள்ளிட்டவற்றில் நீடித்த வளர்ச்சிக்கான வழிவகைகளை கண்டறிவதில் நமது பாதுகாப்பு கவனம் செலுத்துவதாக தெரிவித்தார்.
கூட்டத்தில் கலந்து கொண்ட ஜெர்மன் பிரதிநிதிகள், ஆப்பிரிக்காவில் வனப்பகுதிகளில் பருவநிலை மாற்றத்தின் தாக்கம், சுற்றுச்சூழல் மற்றும் பருவநிலை, சுழற்சிப் பொருளாதாரம், பிளாஸ்டிக் பொருட்களுக்கு மாற்று ஆகிய முத்தரப்பு ஒத்துழைப்பு குறித்து கருத்துக்களை தெரிவித்தனர்.
ஜெர்மன் பிரதிநிதிகள் எழுப்பிய கேள்விகளுக்கு பதிலளித்த திரு யாதவ், பிரதமர் தொடங்கிய சுற்றுச்சூழலுக்கேற்ற வாழ்க்கை முறை இயக்கத்தின் முக்கியத்துவம் குறித்து எடுத்துரைத்தார். பிளாஸ்டிக் கழிவுகளுக்கு எதிரான நடவடிக்கை, பிளாஸ்டிக் பொருட்களுக்கு மாற்று, அழிந்து வரும் இனங்கள் மற்றும் வனப்பகுதிகளை பாதுகாத்தல், வனக்கணக்கெடுப்பு, வேளாண் வனத்துறை ஆகியவற்றுக்காக இந்தியா மேற்கொண்டு வரும் பல்வேறு நடவடிக்கைகள் குறித்து அவர் குறிப்பிட்டார்.
தொழில்நுட்பம், நீர், சுழற்சிப் பொருளாதாரம், வனம் ஆகியவற்றில் இருதரப்பு ஒத்துழைப்பு மூலம் ஜெர்மனி மேற்கொண்டு வரும் முயற்சிகளுக்கு திரு யாதவ் பாராட்டு தெரிவித்தார்.
ஆப்பிரிக்காவில் முத்தரப்பு ஒத்துழைப்பு குறித்த கேள்விக்கு பதிலளித்த மத்திய சுற்றுச்சூழல்துறை அமைச்சர், ஆப்பிரிக்காவில் பல்வேறு திட்டங்களை மின்துறை அமைச்சகம் ஏற்கனவே தொடங்கி நடத்தி வருவதாக குறிப்பிட்டார்.
உள்துறை அமைச்சகம்
ஐதராபாதில் இன்று நடைபெற்ற மத்திய தொழில் பாதுகாப்புப் படையின்  54-வது அமைப்பு தின விழாவில் மத்திய உள்துறை மற்றும் கூட்டுறவுத் துறை அமைச்சர் திரு. அமித் ஷா தலைமை விருந்தினராகக் கலந்துகொண்டார்
ஐதராபாதில் இன்று நடைபெற்ற மத்திய தொழில் பாதுகாப்புப் படையின்  54-வது அமைப்பு தின விழாவில் மத்திய உள்துறை மற்றும் கூட்டுறவுத் துறை அமைச்சர் திரு.அமித் ஷா தலைமை விருந்தினராகக் கலந்துகொண்டார். இந்த நிகழ்ச்சியின்போது, அணிவகுப்பு மரியாதையை ஏற்றுக்கொண்ட மத்திய உள்துறை அமைச்சர், சிஐஎஸ்எஃப்-இன் இதழான சென்டினல்-2023 மற்றும் காபி டேபிள் புத்தகத்தை வெளியிட்டார். தெலுங்கானா ஆளுநர் டாக்டர் தமிழிசை சௌந்தரராஜன், மத்திய கலாச்சாரத் துறை அமைச்சர் திரு ஜி. கிஷன் ரெட்டி, சிஐஎஸ்எஃப் தலைமை இயக்குநர், பல உயரதிகாரிகள் மற்றும் சிஐஎஸ்எஃப் வீரர்கள் மற்றும் அவர்களது குடும்பத்தினரும் இந்நிகழ்ச்சியில் கலந்துகொண்டனர்.
சிஐஎஸ்எஃப்-ன் 53 ஆண்டுகால வரலாற்றில், அது தேசத்தின் பொருளாதார முன்னேற்றத்தில் மகத்தான பங்களிப்பை வழங்கியுள்ளது என்று திரு. அமித் ஷா தமது உரையில் குறிப்பிட்டார். தொழில் நிறுவனங்கள், விமான நிலையங்கள், துறைமுகங்கள் ஆகியவற்றின் பாதுகாப்பை உறுதி செய்யும் போதுதான் ஒரு நாடு முன்னேற முடியும் என்று அவர் கூறினார். சிஐஎஸ்எஃப்-ன் ஒவ்வொரு வீரரும் கடந்த 53 ஆண்டுகளில் சிஐஎஸ்எஃப்-ன் நோக்கங்களை நிறைவேற்றத் தங்கள் வாழ்க்கையை அர்ப்பணித்து நாட்டுக்கு விலைமதிப்பற்ற சேவையை செய்துள்ளனர் என்றும் அவர் கூறினார். எதிர்கால சவால்கள் அனைத்தையும் எதிர்கொள்ள சிஐஎஸ்எஃப் தன்னைத் தயார்படுத்திக் கொண்டு தேசத்திற்குத் தொடர்ந்து சேவை செய்யும் என்று திரு ஷா நம்பிக்கை தெரிவித்தார்.
1969-ம் ஆண்டு சிஐஎஸ்எஃப் படையில் சுமார் 3,000 வீரர்கள் இருந்ததாகவும், 53 ஆண்டுகளில் இந்த எண்ணிக்கை 1.70 லட்சமாக உயர்ந்துள்ளதாகவும் மத்திய உள்துறை அமைச்சர் தெரிவித்தார். அடுத்த 10 ஆண்டுகளில், சிஐஎஸ்எஃப்-ன் வளர்ச்சிக்குப் பல வாய்ப்புகள் கிடைக்கும் என்று அவர் கூறினார். சமகால டிஜிட்டல் யுகத்தில், சிஐஎஸ்எஃப் அதன் பங்குதாரர்களுக்கு அதிநவீன பாதுகாப்பை வழங்கிவருகிறது என்றும் அவர் கூறினார். சிஐஎஸ்எஃப் தற்போது 66 முக்கிய மற்றும் பதற்றம் மிக்க விமான நிலையங்கள், 14 பெரிய துறைமுகங்கள், அணுசக்தி மற்றும் விண்வெளி நிறுவனங்கள், தில்லி மெட்ரோ, ஒற்றுமை சிலை மற்றும் பல தொழில்துறை நிறுவனங்கள் மற்றும் சுரங்கங்களுக்குப் பாதுகாப்பை வழங்கி வருகிறது என்று திரு அமித் ஷா கூறினார்.
மரங்கள் நடும் இயக்கத்தின் கீழ் கடந்த 4 ஆண்டுகளில் 3 கோடிக்கும் அதிகமான மரகன்றுகளை நட்டு, சுற்றுச்சூழலுக்கான தனது விழிப்புணர்வையும் அர்ப்பணிப்பையும் சிஐஎஸ்எஃப் வெளிப்படுத்தியுள்ளது என்று திரு அமித் ஷா கூறினார். இது தவிர, 1200க்கும் அதிகமான தூய்மைப் பிரச்சாரங்களை நடத்தி, சுகாதாரக் கலாசாரத்தை பொதுமக்களிடம் எடுத்துச் செல்ல முயற்சி மேற்கொண்டுள்ளது.
சிஏபிஎஃப் இ-ஆவாஸ்  இணையப்பக்கம் செப்டம்பர் 2022-ல் தொடங்கப்பட்டது, அதன் அடிப்படையில் 6 மாதங்களில் 2 லட்சத்து 17 ஆயிரம் வீரர்கள் பதிவு செய்யப்பட்டுள்ளனர். மேலும், வீடுகள் வழங்கும் விகிதத்தில் பெரிய முன்னேற்றம் ஏற்பட்டுள்ளது. காலியாக உள்ள வீடுகளில் எந்தப் படையைச் சேர்ந்த வீரர்களும் வசிக்க அனுமதி அளிக்கப்பட்டதினால், கட்டப்பட்ட வீடுகளின் பயன் வெகுவாக அதிகரித்துள்ளது. 2024 நவம்பரில் வீடுகள் வழங்கும் விகிதம் 73 சதவீதமாக இருக்கும் என்றும், இது சுதந்திரத்திற்குப் பிறகான அதிகபட்சமாக இருக்கும் என்றும் அவர் கூறினார்.
அணுசக்தி அமைச்சகம்
அணு சக்தி ஒப்பந்த ஆலோசனை
இந்தியாவில் புதிதாக அணுமின் நிலையங்கள் அமைப்பது தொடர்பாக இந்திய அணு சக்தி கழகத்திற்கும் , அமெரிக்காவை சேர்ந்த வெஸ்டிங்ஹவுஸ் எலக்ட்ரிக் நிறுவனத்திற்கும் இடையே பேச்சுவார்த்தை நடைபெற்று வருகிறது. வெஸ்டிங்ஹவுஸ் நிறுவனம் தாக்கல் செய்துள்ள வங்கி திவால் அறிக்கை குறித்தும் பேசப்பட்டுள்ளது. இந்த திட்டத்தில் நமது பாதுகாப்பை உறுதி செய்வதற்கும், திட்டத்தை மேம்படுத்துவதற்கும் மேலும் பேச்சுவார்த்தை நடைபெற உள்ளது.
நாடாளுமன்ற மாநிலங்களவையில் எழுப்பப்பட்ட கேள்விக்கு, மத்திய வடகிழக்கு பிராந்திய மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியம், அணுசக்தி துறை, விண்வெளித் துறை இணை அமைச்சர் டாக்டர் ஜிதேந்திர சிங் இவ்வாறு எழுத்துபூர்வமாக பதில் அளித்தார்.
(Visitor Counter : 84
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.56 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.56 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 23,193 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 1,557 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,91,906.
இந்தியாவில் கடந்த 24 மணி நேரத்தில் 1,334 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 87,905 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 90.01 கோடி  வாராந்திரத் தொற்று 0.95 சதவீதமாக உள்ளது. தினசரித் தொற்று விகிதம் 1.52 சதவீதமாக பதிவாகியுள்ளது.
பிரதமர் அலுவலகம்
மான்செஸ்டரில் நடைபெற்ற தாக்குதலுக்கு பிரதமர் கண்டனம்
இங்கிலாந்து நாட்டின் மான்செஸ்டர் நகரில் நடைபெற்ற தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார்.
“மான்செஸ்டரில் நடைபெற்ற தாக்குதல் மிகுந்த மன வருத்தத்தை அளிக்கிறது. நாங்கள் இதனை வன்மையாக கண்டிக்கிறோம். இறந்தவர்கள் குடும்பத்திற்கு எங்கள் ஆழ்ந்த அனுதாபங்கள். மேலும், இந்த தாக்குதலில் காயமடைந்தவர்கள் விரைவில் குணமடைய இறைவனை வேண்டுகிறோம்”, என்று பிரதமர் கூறியுள்ளார்.
சிறப்பு சேவைகள் மற்றும் கட்டுரைகள்
திரைப்படத் தணிக்கை வாரிய மண்டல அதிகாரியாக திரு சஞ்சய் கோஷ் நியமனம்
மத்திய திரைப்பட சான்றளிப்பு வாரியத்தின் சென்னை மண்டல அதிகாரியாக திரு சஞ்சய் கோஷ் நியமிக்கப்பட்டுள்ளார். தற்போது மத்திய அரசின் வெளியீட்டுப் பிரிவு துணை இயக்குநராக பணியாற்றி வரும் திரு சஞ்சய் கோஷ், ஏற்கனவே வகித்து வரும் பொறுப்புடன், திரைப்பட சான்றளிப்பு வாரியத்தின் மண்டல அதிகாரியாகவும், கூடுதல் பொறுப்பு வகிப்பார் என மத்திய தகவல் ஒலிபரப்பு அமைச்சகம் தெரிவித்துள்ளது.
அறிவியல் மற்றும் தொழில்நுட்பத்துறை
அழியும் நட்சத்திரத்தில் வெளிப்படும், முதல் குறுகிய கால காமா-கதிர் வெடிப்பை கண்டறிந்தனர் இந்திய வானவியலாளர்கள்
அழியும் நட்சத்திரத்திலிருந்து வெளிப்படும், முதல் மிக குறுகிய கால, சக்திவாய்ந்த காமா காதிர் வெடிப்பை இந்திய வானியலாளர்கள் குழு கண்டறிந்தது. ஒரு வினாடி நேரம் நீடித்த இந்த வெடிப்பால், ஏற்பட்ட மிக சக்திவாய்ந்த காமா கதிரியக்கம் பூமியை நோக்கி வந்தது. மிகப்பெரிய நட்சத்திரம் அழியும்போது ஏற்பட்ட காமா-கதிர் வெடிப்பை, நாசாவின் ஃபெர்மி காமா-கதிர் விண்வெளி தொலைநோக்கி, கடந்த 2020, ஆகஸ்ட் 26ம் தேதி கண்டுபிடித்ததுதான், மிகக் குறுகிய கால காமா கதிர் வெடிப்பாக ஆவணப்பதிவுகளில் இடம்பெற்றிருந்தது.
காமா கதிர் வெடிப்புகள், இந்த பிரபஞ்சத்தில் பில்லியன் கணக்கான ஒளி ஆண்டுகளில் கண்டறியக்கூடிய மிக சக்திவாய்ந்த நிகழ்வுகள் என்பது குறிப்பிடத்தக்கது.
இந்த குறுகிய கால காமா கதிர் வெடிப்பை, அறிவில் மற்றும் தொழில்நுட்பத்துறையின், ஆர்யபட்டா கண்காணிப்பு அறிவியல் ஆராய்ச்சி மையத்தின் விஞ்ஞானி டாக்டர் சசி பூஷன் பாண்டே, உட்பட உலகின் பல விஞ்ஞானிகள் கண்டனர். இது, அழியும் நட்சத்திரம் ஒன்று, குறுகிய கால காமா கதிர் வெடிப்பை ஏற்படுத்த முடியும் என்பதைக் காட்டியது. இந்தப் பணியில், இந்தியாவில் இருந்து புனேவில் உள்ள வானியல் மற்றும் வான் இயற்பியலுக்கான பல்கலைக்கழகங்களுக்கு இடையேயான மையம் , புனேவில் உள்ள ரேடியோ வான் இயற்பியல் தேசிய மையம் - டாடா அடிப்படை ஆராய்ச்சி மையம்  மற்றும் மும்பை ஐஐடி ஆகியவை பங்கெடுத்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1739396
------
(Visitor Counter : 216
மின்னணு மற்றும் தகவல் தொழில்நுட்பம்
சுனாவ்ட்டி என்ற அடுத்த தலைமுறை ஸ்டார்ட் அப் சவால் போட்டியைத் தகவல் தொழில்நுட்பத் துறை அமைச்சர் ரவிசங்கர் பிரசாத் தொடங்கி வைத்தார்
ஸ்டார்ட் அப் முயற்சிகள் மற்றும் மென்பொருள் உற்பத்திகளை ஊக்குவிப்பதற்காக ``சுனாவ்ட்டி'' என்ற அடுத்த தலைமுறை ஸ்டார்ட் அப் சவால் போட்டியை மின்னணு துறை மற்றும் தகவல் தொழில்நுட்பத் துறை அமைச்சர் ரவிசங்கர் பிரசாத் தொடங்கி வைத்தார். இந்தியாவின் இரண்டாவது நிலை நகரங்களுக்கு முக்கியத்துவம் கொடுக்கும் வகையில் இந்த முயற்சிகளை ஊக்குவிப்பதற்கு இந்தப் போட்டி தொடங்கப்பட்டுள்ளது. இதற்காக மூன்று ஆண்டு காலத்துக்கு அரசு ரூ.95.03 கோடி நிதி ஒதுக்கியுள்ளது. இத் திட்டத்தின் கீழ், அடையாளம் குறிப்பிடப்படும் பகுதிகளில் 300 ஸ்டார்ட் அப் நிறுவனங்களை அடையாளம் கண்டு, அவற்றுக்கு பங்கு மூலதன நிதி ரூ.25 லட்சம் வரையில் அளித்து மற்றும் இதர வசதிகள் அளிக்கப்படும்.
பின்வரும் செயல்பாடுகளில் இதற்கான ஸ்டார்ட் அப்களுக்கு இந்த அமைச்சகம் அழைப்பு விடுத்துள்ளது:
- கல்வி - தொழில்நுட்பம், வேளாண் - தொழில்நுட்பம் , நிதி-தொழில்நுட்பத் தீர்வுகள்
- வழங்கல் சங்கிலித் தொடர், சேமிப்புக் கிடங்கு வசதி, போக்குவரத்து மேலாண்மை
- கட்டமைப்பு, எளிதில் அணுகமுடியாத தொலைதூரப் பகுதிகளை மேற்பார்வை செய்தல்
- மருத்துவ சுகாதாரம், நோய் அறிகுறி கண்டறிதல், தடுப்பு, உளவியல் சிகிச்சை
- வேலைகள், தொழில் திறன் பயிற்சி அளித்தல், மொழி உபகரணங்கள், தொழில்நுட்பங்கள்
சுன்னாவ்ட்டி மூலம் தேர்வு செய்யப்படும் ஸ்டார்ட் அப் திட்டங்களுக்கு நாடு முழுக்க உள்ள அரசின் மென்பொருள் பூங்காக்கள் மூலம் பல்வேறு உதவிகள் அளிக்கப்படும். தொழில் தொடங்கும் காலத்திற்கான வசதிகள், வழிகாட்டுதல் உதவி, பாதுகாப்புக்கான பரிசோதனை வசதிகள், மூலதன நிதி கிடைக்கச் செய்தல், தொழில்துறையுடன் தொடர்பு ஏற்படுத்தித் தருதல் மற்றும் சட்டபூர்வ, மனித வளம், ஐ.பி.ஆர். மற்றும் காப்புரிமை விஷயங்களில் ஆலோசனைகள் வழங்கப்படும். இதுதவிர பங்கு மூலதன நிதியாக ரூ.25 லட்சம் வரை அளிக்கப்படும். தொகுப்புச் சேவை நிறுவனங்கள் மூலமாக, தொகுப்புக் கடன்கள் பெறுவதற்கும் உதவி செய்யப்படும். சிந்தனையாக்க நிலையில் இருக்கும் திட்டங்கள், தொடக்க நிலைக்கு முந்தைய செயல்திட்டத்தில் தேர்வு செய்யப்பட்டு, ஆறு மாதங்கள் வரை வழிகாட்டுதல் அளித்து தங்களுடைய தொழில் திட்டம், உத்தேசிக்கப்பட்ட துறையில் தீர்வுகளை எட்டுவதற்கு ஏற்பாடு செய்யப்படும். தொழில் பயிற்சிக்காலத்தில்  அவருக்கு 6 மாதங்கள் வரை மாதந்தோறும் ரூ.10 ஆயிரம் ரூபாய் உதவித் தொகை அளிக்கப்படும்.
STPI இணையதளத்தின் மூலமாகவோ அல்லது பின்வரும் இணையதளச் சுட்டியின் மூலமாகவோ ஸ்டார்ட்அப் திட்டங்களுக்கு விண்ணப்பிக்கலாம் https://innovate.stpinext.in/
பிகார் மாநிலம் முசாபர்பூரில் மின்னணுவியல் மற்றும் தகவல் தொழில்நுட்பத்துக்கான தேசிய நிறுவனத்தின், டிஜிட்டல் பயிற்சி மற்றும் தொழில்திறன் அளிப்பு மையத்துக்கான அடிக்கல்லையும் மத்திய அமைச்சர் நாட்டினார்.
(
விண்வெளித்துறை
விண்வெளியின் அமைதியான பயன்பாட்டிற்கான ஒத்துழைப்பிற்கு இந்தியா - ஃபின்லாந்து இடையேயான புரிந்துணர்வு ஒப்பந்தம் - மத்திய அமைச்சரவை ஒப்புதல்
விண்வெளியின் அமைதியான பயன்பாட்டிற்கான ஒத்துழைப்பிற்கு இந்தியாவிற்கும் ஃபின்லாந்திற்கும் இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்த புரிந்துணர்வு ஒப்பந்தம் புதுதில்லியில் 2019-ஆம் ஆண்டு ஜனவரி மாதம் 10ஆம் தேதியன்று ஏற்கெனவே கையெழுத்தானது.
தாக்கம் :
இந்தப் புரிந்துணர்வு ஒப்பந்தம், புவி மண்டலத்தின் தொலையுணர்தல் துறையில் புதிய ஆராய்ச்சி நடவடிக்கைகளை மேற்கொள்ளுதல் செயல்பாட்டிற்கான வாய்ப்புக்கள்; செயற்கைக் கோள் தகவல் தொடர்பு; செயற்கைக் கொள் ஊடுருவல்; விண்வெளி அறிவியல் மற்றும் விண்வெளி ஆய்வு ஆகியவற்றுக்கு புது உத்வேகம் அளிக்கும்.
ஃபின்லாந்து அரசுடனான ஒத்துழைப்பு மனித இனத்தின் நலனுக்கென விண்வெளி தொழில்நுட்பத் துறையில் கூட்டு நடவடிக்கையை வளர்ப்பதற்கு ஏதுவாக இருக்கும்.
விளக்கம் :
இந்தப் புரிந்துணர்வு ஒப்பந்தம், புவி மண்டலத்தின் தொலையுணர்தல், செயற்கைக்கோள் தகவல் தொடர்பு மற்றும் செயற்கைக்கோள் அடிப்படையிலான ஊடுருவல், விண்வெளி அறிவியல் மற்றும் கோள்களின் ஆய்வு, விண்வெளி இலக்குகள் மற்றும் தரையில் செயல்படும் முறைகளின் வளர்ச்சி, பரிசோதனை மற்றும் இயக்கம், இந்திய செயற்கைக்கோள் செலுத்துவாகனங்களை ஃபின்லாந்து நாட்டின் விண்வெளி இலக்குகளில் செலுத்துவது, விண்வெளி தகவல் தொகுப்பின் பயன்பாடு, விண்வெளி தொழில்நுட்பத்தின் அடிப்படையிலும் செயற்கை நுண்ணறிவை பயன்படுத்தியும், புதிய செயலிகளையும், தீர்வுகளையும் வளர்ப்பது மற்றும் விண்வெளியின் நீடித்த பயன்பாட்டோடு வளர்ந்து வரும் புதிய விண்வெளி வாய்ப்புக்கள் மற்றும் தகவல் தொகுப்பு முறைகளுக்கான ஒத்துழைப்பு ஆகிய துறைகளில் ஒத்துழைப்பிற்கான வாய்ப்பை ஏற்படுத்தும்.
இந்த புரிந்துணர்வு ஒப்பந்தத்தின் கீழ் இதில் பங்கேற்போர் அல்லது அவர்களது அதிகாரத்தோடு செயல்படும் முகமைகள், அதற்கான ஏற்பாட்டின் கீழ் குறிப்பிட்ட ஒத்துழைப்பு திட்டங்களின் மேலாண்மைக்கு தேவைப்பட்டால் திட்டக்குழுக்களை அமைக்கலாம்.
பிரதமர் அலுவலகம்
அஹமதாபாத்தில் நடைபெற்ற காதி திருவிழாவில் பிரதமர் ஆற்றிய உரை
குஜராத்தின் பிரபல முதலமைச்சரான திரு பூபேந்திரபாய் பட்டேல் அவர்களே, எனது நாடாளுமன்ற சகா திரு சி ஆர் பாட்டில் அவர்களே, குஜராத் மாநில அமைச்சர்கள் திரு பாய்ஜெகதீஷ் பன்சால், திரு ஹர்ஷ் சங்கவி அவர்களே, அஹமதாபாத் மேயர் கீர்த்திபாய் அவர்களே, காதி கிராம தொழில் துறை கழகத்தின் தலைவர் திரு மனோஜ் அவர்களே, மற்றும் பங்கேற்பாளர்களே, குஜராத்தின் பல்வேறு பகுதிகளிலிருந்து வந்துள்ள சகோதர, சகோதரிகளே,
இந்த சபர்மதி ஆற்றின் கரை இன்று ஆசீர்வதிக்கப்பட்டுள்ளது. சுதந்திரத்தின் 75 ஆண்டு கால நிறைவை குறிக்கும் வகையில், 7,500 சகோதரிகளும், புதல்விகளும், ஒன்றாக இணைந்து ராட்டையில் நூல் நூற்று புதிய வரலாறு படைத்துள்ளனர். எனது கையால் சிறிது நேரம் நூல் நூற்றது எனக்கு கிடைத்த நல்ல அதிர்ஷ்டமாகும்.
சுதந்திரப் போராட்டத்தின் போது, ராட்டையில் நூல்நூற்பது நாட்டின் இதயத் துடிப்பாக இருந்தது. அதேபோன்ற உணர்வை சபர்மதி ஆற்றின் கரையில் இன்று நான் உணர்ந்தேன். சுதந்திர தினத்தின் அமிர்தப் பெருவிழாவின் போது, காதி விழா ஏற்பாடு செய்யப்பட்டது, நாடு சுதந்திரப் போராட்ட வீரர்களுக்கு அளித்த சிறந்த பரிசாகும். இன்று குஜராத் மாநில காதி கிராமத் தொழில் துறை கழகம் மற்றும் சபர்மதி ஆற்றில் கட்டப்பட்டுள்ள பெரிய அடல் பாலம் ஆகியவையும் திறந்து வைக்கப்பட்டது. குஜராத் மற்றும் அஹமதாபாத்தைச் சேர்ந்த மக்கள் தொடர்ந்து முன்னேறுவதற்கு நான் வாழ்த்துக்களை தெரிவித்துக்கொள்கிறேன்.
நண்பர்களே,
மத்திய அரசின் முயற்சி காரணமாக கைவினைப் பொருட்கள் மற்றும் கையால் நெய்யப்பட்ட கம்பளங்களின் ஏற்றுமதி தொடர்ந்து அதிகரித்து வருகிறது. அரசு மின்னணு கொள்முதல் சந்தை இணையதளத்தில் இன்று இரண்டு லட்சத்திற்கும் மேற்பட்ட நெசவாளர்கள் மற்றும் கைவினைக் கலைஞர்கள் பதிவு செய்துள்ளனர். அவர்கள் தங்களுடைய பொருட்களை அரசுக்கு சுலபமாக விற்பனை செய்ய முடிகிறது.
நண்பர்களே,
கொரோனா தொற்று பாதிப்பு காலத்திலும் கூட, என்னுடைய அரசு, கைவினை கலைஞர்கள். நெசவாளர்கள், குடிசை தொழிலைச்சார்ந்த சகோதர, சகோதரிகளுக்கு ஆதரவு அளித்தது. குறு, சிறு மற்றும் நடுத்தர தொழில் நிறுவனங்கள், சிறிய நிறுவனங்களுக்கு நிதியுதவி அளிக்கப்பட்டதன் மூலம், கோடிக்கணக்கான வேலைவாய்ப்புகளை அரசு பாதுகாத்தது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:
(
நித்தி ஆயோக்
நிலையான வளர்ச்சி இலக்குகளை விரைவுபடுத்துவதற்கான புரிந்துணர்வு ஒப்பந்தத்தில் நித்தி ஆயோக் மற்றும் யு.என்.டி.பி கையெழுத்திட்டன
நிலையான வளர்ச்சி இலக்குகளை நோக்கிய மேம்பாட்டை விரைவுபடுத்துவதற்கான பரஸ்பர உறுதிப்பாட்டை வலியுறுத்தும் வகையில், நித்தி ஆயோக் மற்றும் இந்தியாவில் உள்ள ஐநா வளர்ச்சித் திட்டம்  ஆகியவை தரவு அடிப்படையிலான கண்காணிப்பு, முன்னேறும் மாவட்டங்கள் மற்றும் வட்டங்கள் உள்ளிட்ட பல துறைகளில் ஒத்துழைப்பை முறைப்படுத்துவதற்கான புரிந்துணர்வு ஒப்பந்தத்தில் இன்று கையெழுத்திட்டன.
நித்தி ஆயோக்கின் தலைமைச் செயல் அதிகாரி திரு பி.வி.ஆர்.சுப்பிரமணியம் முன்னிலையில், நித்தி ஆயோக்கின் நீடித்த வளர்ச்சி இலக்குகள் குறித்த மூத்த ஆலோசகர் டாக்டர் யோகேஷ் சூரி மற்றும் இந்தியாவில் உள்ள ஐநா வளர்ச்சித் திட்டப் பிரதிநிதி திருமதி ஷோகோ நோடா ஆகியோர் கையெழுத்திட்டனர்.
இந்த கூட்டுச் செயல்பாட்டு வரவேற்றுப் பேசிய திரு பி.வி.ஆர்.சுப்பிரமணியம், பல ஆண்டுகளாக, நித்தி ஆயோக் மற்றும் ஐநா வளர்ச்சித் திட்டத்தின் ஒத்துழைப்பு வலிமையாக உள்ளது என்று கூறினார். கண்காணிப்பு என்பது மாவட்டங்களைத் தாண்டி வட்டாரம் வரை செல்வதால், இந்த கூட்டுச் செயல்பாடுகள், தரவு சார்ந்த திட்ட நடவடிக்கைகளை ஊக்குவிக்கும் என்று அவர் கூறினார். ஐநா வளர்ச்சித் திட்டத்துடன் இணைந்து, அதன் வளர்ச்சி முன்னுரிமை இலக்குகளை இந்தியாவில் அடைவதை ஆவலுடன் எதிர்பார்ப்பதாக அவர் தெரிவித்தார்.
ஐநா வளர்ச்சித் திட்டத்தின் இந்திய பிரதிநிதி திருமதி ஷோகோ நோடா, பேசுகையில், 2015-2016 மற்றும் 2019-2021-ம் ஆண்டுகளுக்கு இடையில் இந்தியாவில் வறுமை கிட்டத்தட்ட பாதியாகக் குறைத்தது என்று கூறினார். சிக்கலான சவால்கள் இருந்தபோதிலும், இலக்குகளை நோக்கிய விரைவான முன்னேற்றம் சாத்தியம் என்பதை இந்தியா நிரூபித்துள்ளது என்று அவர் கூறினார்.
இந்த புரிந்துணர்வு ஒப்பந்தம் 5 ஆண்டுகளுக்கு கையெழுத்தாகியுள்ளது. தேசிய மற்றும் அதற்கு அடுத்த நிலைகளில் நிலையான வளர்ச்சி இலக்குகளை செயல்படுத்துவது மற்றும் கண்காணிப்பை ஒருங்கிணைப்பதற்கான அமைப்பாக நித்தி ஆயோக் உள்ளது. ஐ.நா அமைப்பில் நிலையான வளர்ச்சி இலக்குகளில் முன்னேற்றத்தை விரைவுபடுத்துவதற்கான முயற்சிகளை ஒருங்கிணைப்பதில் ஐநா வளர்ச்சித் திட்டம் முக்கியப் பங்கு வகிக்கிறது.